Ixef wis kra Tasleḍt n wallus deg wungal tamacahut taneggarut yimawlan-is ɣas akken ur ttebɣit ara yemma-s , werɛad wḍen tlata n wussan mi d-uɣal cabḥa ɣer wexxam-nsen tɛeqli-tt Nna ḥlima belli s tadist i tella acku udem-is werraɣ , yemma-s ur tummin ara almi tqerreb sdat-is am leɛwayed cabḥa la tettruḥu tasebḥit ɣer teksawt macca ass-nni tuggi yemma-s imi twalat deg yir ḥala di dqiqa ɣer tayeḍ yezmar ad terbu , cabḥa terna kra n wussan terba tesɛad taqcict tsemma-s ɣer yisem-is cabḥa , werɛad i tt-terwi tmeɣbunt teksast yemma-s tenɣat , mi teseqsa fell-as Nna ḥlima teɛwaq ibeddel wudem -is acu trirt ara as-terr , dɣa tenna-s temmut imi d-lul ur tṣeḥḥa ara . Cabḥa ur tummin ara tettru tesɛeggiḍ teffaɣ seg uxxam iwakken ad tnadi ɣef yelli-s d uẓekka-is , cabḥa tesnusu di berra asemmiḍ leɛra tleḥu testeqsay medden ɣef yelli-s almi ttḥesben d tameslubt armi d ass is-texdaɛ tezmart-is teɣli dɣa ijemɛit yiwen wergaz ɣer sbiar iwakken ad tt-dawi ad zren d acu i tt-yuɣen .